**A 231. sorszámú Vas- és acélfeldolgozó megnevezésű szakképesítés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 521 06

1.2. Szakképesítés megnevezése: Vas- és acélfeldolgozó

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 770-1150

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében a Gépészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6 Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel** **betölthető munkakör(ök)** |
| 3.1.2. | 7326 | Kovács | Gépi kovács |
| 3.1.3. | Hengerlő kovács |
| 3.1.4. | Hidegkovács |
| 3.1.6. | Precíziós kovács |
| 3.1.7. | 8151 | Fémfeldolgozó gép kezelője | Öntő-gép kezelő |
| 3.1.8. | Szinesfémkohászati berendezés kezelője |
| 3.1.9. | Fújtatókohó-kezelő, acélkohó |

3.2. A szakképesítés munkaterületének rövid leírása:

Meleg vagy hideg képlékeny alakító műveleteket végez gépi kovácsoló berendezésekkel, beleértve az alakításhoz tartozó hőkezelési eljárásokat is.

Gépi berendezésekkel hideg vagy meleg állapotban acélt, vagy más nemvasfém anyagokat képlékeny alakítással különböző szelvényű rudakká, lemezekké, csövekké nyújt.

A szakképesítéssel rendelkező képes:

* a munka-, tűz- és környezetvédelmi előírásokat betartani és betartatni
* a minőségbiztosítási rendszer előírásait, utasításait betartani és betartatni
* a gyártandó termék azonosítását elvégezni, a szükséges gyártószerszámot kiválasztani és beállítani
* a technológiai mérőeszközök, kézi mérőműszerek, sablonok megfelelőségét ellenőrizni
* a munkabiztonsági berendezések működését ellenőrizni
* a gépi kovácsolás szerszámait beállítani, cserélni
* a hőkezelő, hevítő berendezéseket üzembe helyezni
* a képlékeny alakító műveleteket elvégezni (erezés, bordázás, csavarás, nyújtás, szélesítés, zömítés, vállazás, simítás, lyukasztás, hasítás, árkolás, domborítás, nyakazás, vágás, egyengetés, sorjázás)
* havaria esetén értesíteni a megfelelő szerveket és az érvényes utasítások/rendelkezések szerint eljárni
* jelezni a tüzet, részt vesz az oltásban és mentésben, elsősegélyt nyújtani
* a munka-, tűz- és környezetvédelemmel kapcsolatos események kivizsgálásában, dokumentálásában részt venni
* a veszélyes anyagok kezelésére vonatkozó előírásokat betartani és betartatni
* hengerléshez a megfelelő alapértékeket (alakító rések, szerszám sebesség, szabályozási üzemmódok, vízmennyiségek és egyéb paraméterek) beállítani
* elvégezni a felületek revétlenítését
* a gyártóberendezések üzemképességét, előírás szerinti működésüket ellenőrizni
* a munkabiztonsági berendezések működőképességét ellenőrizni
* gyártásközi ellenőrzést végezni, a termék geometriai-, alaki-, és felületi megfelelőségét ellenőrizni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 521 06 | Gépi kovács | részszakképesítés |
| 3.3.4. | 31 521 07 | Hengerész | részszakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10163-12 | Gépészeti munkabiztonság és környezetvédelem |
| 4.4. | 11439-12 | Gépi kovács feladatok |
| 4.5. | 11438-12 | Hengerész feladatok |
| 4.6. | 11497-12 | Foglalkoztatás I. |
| 4.7. | 11499-12 | Foglalkoztatás II. |
| 4.8. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Iskolarendszeren kívüli képzésnél az összefüggő szakmai gyakorlat időtartama: 200 óra, amely a Gyakorlati vizsgatevékenység 5.3.1 részét is képezi.

5.2.A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | | B | C |
| 5.2.1. | **A szakképesítés** **szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 10163-12 | Gépészeti munkabiztonság és környezetvédelem | | szóbeli |
| 5.2.4. | 11439-12 | Gépi kovács feladatok | | gyakorlati, szóbeli |
| 5.2.5. | 11438-12 | Hengerész feladatok | | gyakorlati, szóbeli |
| 5.2.6. | 11497-12 | Foglalkoztatás I. | | írásbeli |
| 5.2.7. | 11499-12 | Foglalkoztatás II. | | írásbeli |
| 5.2.8. | 11500-12 | Munkahelyi egészség és biztonság | | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

I.A) A vizsgafeladat megnevezése:

Gépi kovácsolt munkadarab elkészítése

A vizsgafeladat ismertetése:

Alkatrészrajz alapján gépi kovácsolt munkadarab elkészítése

A vizsgafeladat időtartama: 300 perc

A vizsgafeladat értékelési súlyaránya: 35 %

I.B) A vizsgafeladat megnevezése:

200 óra összefüggő hengerész szakmai gyakorlat igazolt eltöltése

A vizsgafeladat ismertetése: -

A vizsgafeladat időtartama: 0 perc

A vizsgafeladat értékelési súlyaránya: 35 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Hengerész és Gépi kovács szakmai feladatok

A vizsgafeladat ismertetése:

A szóbeli vizsga kérdései a 4. Szakmai követelmények fejezetben megadott modulokhoz tartozó témaköröket tartalmazzák

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Munkavédelmi eszközök |
| 6.3. | Kézi szerszámok |
| 6.4. | Anyagmozgató gépek |
| 6.5. | Alakító szerszámok |
| 6.6. | Kovácssajtók |
| 6.7. | Gépi kalapácsok |
| 6.8. | Automata kovácsgépek |
| 6.9. | Fűrészgépek |
| 6.10. | Hevítő berendezések |
| 6.11. | Hengersorok |
| 6.12. | Görgősorok |
| 6.13. | Alakító szerszámok |
| 6.14. | Daruk és egyéb szállító berendezések |
| 6.15. | Egyéb segédberendezések |
| 6.16. | Végvágó olló |
| 6.17. | Geometriai és hőmérséklet-mérő eszközök |

**7. EGYEBEK**

A komplex vizsgára bocsátás feltételei akkor is teljesülnek, ha a vizsgára bocsátandó korábban eredményes vizsgát tett a 133/2010. (IV.22.) Korm. rendeletben foglalt OKJ 31 521 27 1000 00 00 azonosító számú Vas- és acélfeldolgozó szakképesítés alábbi moduljaiból.

0141-06 Általános melegüzemi munka-, baleset-, tűz- környezetvédelmi és minőségbiztosítási feladatok

0150-06 Gépi kovács feladatok

0151-06 Hengerész feladatok